钦定古今图书集成/明伦汇编/闺媛典/第320卷 > 皇清五十三 > 张调元继妻沈氏
## 钦定古今图书集成/明伦汇编/闺媛典/第320卷 > 皇清五十三 > 张调元继妻沈氏

按《海盐县志》：“沈氏，孝廉张调元继室。幼失怙恃，育于叔父君祯。及笄归张，家贫，供织纺以事继姑，抚前室长子，爱如己出。辛酉，元登贤书多病，氏汤药必亲，及没，茹荼苦守，终身无疾言遽色，至老如初。三子俱早世，幼孙无依，婿力为迎养。年六十四卒于旧庐，为之合葬。”